Μ.Ε.Ν.Τ. (καλαθοσφαίριση γυναικών)

Η Μορφωτική Ένωσις Νεολαίας Τούμπας είναι ελληνικό αθλητικό σωματείο, που δραστηριοποιείται στην περιοχή της Τούμπας, τμήμα του πολεοδομικού συγκροτήματος της Θεσσαλονίκης. Επίσημο έτος ίδρυσής του είναι το 1926. Οι αθλητές του αγωνίζονται με χρώματα το μπλε και το λευκό. Στο έμβλημά του εμφανίζεται ένας αναμμένος πυρσός.

Το τμήμα γυναικείας καλαθοσφαίρισης νομικά έχει τη μορφή ερασιτεχνικού σωματείου. Διαθέτει ομάδα τόσο ενηλίκων γυναικών, όσο και ακαδημίες νεαρών ηλικιακά αθλητριών. Ως έδρα χρησιμοποιεί ιδιόκτητο Κλειστό Γυμναστήριο, χωρητικότητας 300 καθήμενων θεατών.«Κλειστά Γυμναστήρια» , πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης.

 Ιστορική αναδρομή 
Το γυναικείο τμήμα καλαθοσφαίρισης του συλλόγου είχε αξιοπρόσεκτη πορεία αρχικά στα τοπικά πρωταθλήματα και κατόπιν, κατά το χρονικό διάστημα 1984-2001, στο Πανελλήνιο Πρωτάθλημα και έπειτα στην νεοσύστατη Α' Εθνική.«ΜΕΝ Τούμπας: ένας πολιτιστικός φάρος 82 ετών», αφιέρωμα στον ιστότοπο της εφημερίδας «Αγγελιοφόρος», 15 Νοεμβρίου 2009. Ήταν μία από τις δέκα ομάδες που μετείχαν στο παρθενικό πρωτάθλημα της Α' Εθνικής την περίοδο 1984-1985. Συμμετείχε σε όλες τις διοργανώσεις μέχρι το 2001, όταν και αποχώρησε από το πρωτάθλημα της περιόδου 2001-2002. Στο διάστημα αυτό κατέλαβε τρεις φορές τη 2η θέση (1987, 1996, 1999) και έξι φορές την 3η (1985, 1988, 1989, 1990, 1991, 1997).

Την περίοδο δημιουργίας της Α1 Εθνικής, 1997-98, η Μ.Ε.Ν.Τ. εξακολούθησε να αγωνίζεται στο κορυφαίο επίπεδο, ολοκληρώνοντας τη χρονιά στην 8η θέση της τελικής βαθμολογικής κατάταξης.Εφημερίδα «Αθλητική Ηχώ», «Βαθμολογία Α1 Γυναικών 1997-98», 6 Απριλίου 1998, σελίδα 30. Την επόμενη περίοδο, 1998-99, κατέκτησε ξανά τη 2η θέση πανελλαδικά, χάνοντας ένα ακόμη τρόπαιο από το Σπόρτιγκ Αθηνών.

Την επόμενη περίοδο, 1999-00, η ομάδα της Τούμπας ολοκλήρωσε τις αγωνιστικές της υποχρεώσεις στην 7η θέση της βαθμολογίας, έχοντας συγκεντρώσει 10 νίκες και 10 ήττες.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την ίδια χρονιά συμμετείχε στο Final-4 του Κυπέλλου Ελλάδος που διεξήχθη στις 22 και 23 Απριλίου 2000 στις Σέρρες.«Τελικοί Κυπέλλου Ελλάδος Γυναικών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε αυτό γνώρισε μια πρώτη ήττα στους ημιτελικούς από τον Απόλλωνα Πτολεμαΐδας με σκορ 62-60 και κατόπιν μία δεύτερη στο μικρό τελικό από τον «οικοδεσπότη» Πανσερραϊκό με σκορ 80-77.

Την επόμενη περίοδο, 2000-01, ο σύλλογος τερμάτισε ξανά στην 7η θέση στο Πρωτάθλημα. Η προηγούμενη χρονιά επαναλήφθηκε και σε ό,τι αφορά το Κύπελλο με την έννοια ότι η Μ.Ε.Ν.Τ. συμμετείχε ξανά στο Final-4, αυτή τη φορά στις 24 και 25 Μαρτίου 2001 στη Νέα Ιωνία Μαγνησίας, γνωρίζοντας ξανά δύο διαδοχικές ήττες: αρχικά από το Σπόρτιγκ Αθηνών με σκορ 76-58 στον ημιτελικό και κατόπιν (ξανά) από τον Πανσερραϊκό με σκορ 69-66 στο μικρό τελικό.

Σταδιακά επήλθε η παρακμή με αποτέλεσμα η ομάδα να μηδενιστεί την περίοδο 2001-02 και να υποβιβαστεί στην Α2 Εθνική Κατηγορία. Το ίδιο άσχημη υπήρξε και η επόμενη χρονιά, 2002-03, οπότε η Μ.Ε.Ν.Τ. υποβιβάστηκε στο τοπικό πρωτάθλημα της Ε.ΚΑ.Σ.Θ. χωρίς να προσθέσει στο ενεργητικό της καμία νίκη.

Η επάνοδος της ομάδας στις εθνικές κατηγορίες έλαβε χώρα την περίοδο 2009-10, οπότε και κατέκτησε το Πρωτάθλημα της Α' Κατηγορίας Γυναικών που διοργανώνει η Ε.ΚΑ.Σ.Θ.«Ένωση Καλαθοσφαιρικών Σωματείων Θεσσαλονίκης» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την ίδια περίοδο, και συγκεκριμένα το Δεκέμβριο του 2009, αναδείχθηκε παράλληλα και Κυπελλούχος Ε.ΚΑ.Σ.Θ.«Κυπελλούχος ΕΚΑΣΘ η ΜΕΝΤ!», άρθρο στον ιστότοπο WePlayBall.gr, 9 Δεκεμβρίου 2009.

Την αγωνιστική περίοδο 2010-11, οπότε και διαγωνίστηκε στον Όμιλο Βορρά της Α2 Εθνικής Κατηγορίας, η ομάδα της Θεσσαλονίκης τερμάτισε στην 5η θέση της βαθμολογίας, παραμένοντας στην κατηγορία χωρίς περιπέτειες. Στα πλαίσια του θεσμού του Κυπέλλου Ελλάδος αποκλείστηκε κατά τη «Φάση των 16», αφού γνώρισε την ήττα με σκορ 49-71 από τον Ολυμπιακό Βόλου.«Επιβεβαίωσε τα προγνωστικά» , άρθρο στον ιστότοπο «Ταχυδρόμος», 21 Οκτωβρίου 2010. Στο Πρωτάθλημα δεν είχε την ίδια τύχη την επόμενη χρονιά, 2011-12, οπότε και η κατάληψη της 8ης θέσης δεν επέτρεψε στην ομάδα να συνεχίσει στην ίδια κατηγορία.«Υποβιβάστηκε η ΜΕΝΤ», άρθρο στον ιστότοπο Tsiotras.blogspot.gr, 29 Απριλίου 2012. Την ίδια χρονιά στο Κύπελλο αποκλείστηκε στην 1η Αγωνιστική της Α' Φάσης όπου και γνώρισε την ήττα από τους Τιτάνες Δράμας με σκορ 47-43.«Αποτελέσματα Κυπέλλου Βορράς: «Διπλό» του Παναθλητικού στον Βόλο», άρθρο στον ιστότοπο WePlayBall.gr, 18 Σεπτεμβρίου 2011.

Στα πλαίσια πλέον του Πρωταθλήματος της Α' Κατηγορίας Γυναικών της Ε.ΚΑ.Σ.Θ., η Μ.Ε.Ν.Τ. ολοκλήρωσε τις αγωνιστικές της υποχρεώσεις στην 3η θέση της κανονικής περιόδου.«Α' Γυναικών: Πρώτος ο Θερμαϊκός Θέρμης, έρχονται τα playoffs!», άρθρο στον ιστότοπο BasketPlus.gr, 21 Μαρτίου 2013. Ακολούθως συμμετείχε στα play-offs χωρίς να καταφέρει να αγωνιστεί στην τελική φάση.«Αποτελέσματα Πλέι Οφ ΕΚΑΣΘ: Στον τελικό Βότσης-Σταυρούπολη!», άρθρο στον ιστότοπο WePlayBall.gr, 2 Απριλίου 2013.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο1984-85 1 Α' Εθνική 3 - 14-4 - - ? - --  -  -1985-86 1 Α' Εθνική 6 - 10-8 - - ? - -European Cup Liliana Ronchetti (2)  Α' Προκριμ  1-11986-87 1 Α' Εθνική 2 - 13-5 - -  1 -  -  -1987-88 1 Α' Εθνική 3 - 13-9 - - ? - -European Cup Liliana Ronchetti (2)  Β' Προκριμ  1-31988-89 1 Α' Εθνική 3 - 17-5 - - ? - -European Cup Liliana Ronchetti (2)  Προκριμ  0-21989-90 1 Α' Εθνική 3 - 17-5 - - ? - -European Cup Liliana Ronchetti (2)  Β' Προκριμ  0-21990-91 1 Α' Εθνική 3 - 18-4 - - ? - -European Cup Liliana Ronchetti (2)  Προκριμ  0-21991-92 1 Α' Εθνική 4 - 16-6 - - ? - -European Cup Liliana Ronchetti (2)  Προκριμ  0-21992-93 1 Α' Εθνική 5 - 16-10 - - ? - -European Cup Liliana Ronchetti (2)  Προκριμ  1-11993-94 1 Α' Εθνική 5 - 16-10 - - ? - -European Cup Liliana Ronchetti (2)  Β' Προκριμ  1-11994-95 1 Α' Εθνική 7 - 13-13 - - ? - -European Cup Liliana Ronchetti (2)  Β' Προκριμ  1-11995-96 1 Α' Εθνική 2 - 20-6 - - ? Ημιτελικοί 3-  -  -1996-97 1 Α' Εθνική 3 - 17-9 - - ? Φάση των 16 1Ronchetti Cup (2)  Φάση Ομίλων  2-41997-98 1 Α1 Εθνική 8 - 9-13 - - ? Φάση των 161Ronchetti Cup (2)  Φάση Ομίλων  1-31998-99 1 Α1 Εθνική 2 - 18-4 - - ? Ημιτελικοί 3-  -  -1999-00 1 Α1 Εθνική 7 - 10-10 - - ? Μικρός Τελικός4Ronchetti Cup (2)  Φάση των 32  2-42000-01 1 Α1 Εθνική 7 - 9-13 - - ? Μικρός Τελικός 4-  -  -2001-02 1 Α1 Εθνική αποσυρ. - - - - - αποσ. 0-  -  -2002-03 2 Α2 Εθνική 12 - 0-21-1 - - ? 1η - Α' Φάσης 1-  -  -2010-11 2 Α2 Εθνική 5 - 14-8 - - ? Φάση των 16 2-  -  -2011-12 2 Α2 Εθνική 8 - 9-13 - - ? 1η - Α' Φάσης 1-  -  -2019-20 2 Α2 Εθνική 8 - 3-16 - - ? 1η - Α' Φάσης 1-  -  -2020-21 2 Α2 Εθνική διεκόπη - - - - ? 1η - Α' Φάσης 1-  -  -2023-24 2 Α2 Εθνική 9 - 6-16 - - ? - --  -  -2024-25 2 Α2 Εθνική 7 - 10-10 - - ? - --  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Χαρίκλεια Αναγνωστοπούλου  Ευθυμία Βαρδάκη  Κλέλια Βουλγαράκη  Κυριακή Γεωργιάδου  Βιβή Διαβολεμένου  Σουλτάνα Ευσταθίου  Εύα Καμκούτη  Σοφία Καμπίτση  Ιωάννα Καπουσούζη  Εβίνα Μάλτση  Αλεξάνδρα Πάλιουρα  Κατερίνα Πεταχτή  Χρυσή Πολυμένη  Πολύμνια Σαρέγκου  Φαίδρα Σκιαδοπούλου  Ναυσικά Σταυρίδου  Θώμη Χασιώτου  Τζούλι ΧατζηγωγίδουΕθνΟνοματεπώνυμο  Μιλένα Κιρμενίδου-Ρούντοβα   Πατρίσια Μαρί Άντριου  Κίμπερλι Μαρί Μρούνγκαρντ  Σώνα Μαρί Μόλτσακ  Κατερίνα Μπάλωφ  Μπογιάνα Μιλόσεβιτς  Γκορντάνα Τζόλιτς

+ΠροπονητέςΕθνΟνοματεπώνυμοΘητεία ?  Γκάρι Αριουντούνοφ  1993 - ?  Βιβή Διαβολεμένου  ? - Ιουν 2017  Δημήτρης Ακσεχέρογλου  Μαι 2018 - ?
<div style="clear: both">

Τίτλοι
Α' ΕΚΑΣΘ: 1989, 1980, 1982, 1983, 2010, 2019, 2023
Κυπελλο ΕΚΑΣΘ: 2010, 2017, 2019

 Τμήματα υποδομής 
Η Μ.Ε.Ν.Τ. διατηρεί, επίσης, ακαδημίες για νεαρές αθλήτριες που λαμβάνουν μέρος στα τοπικά Πρωταθλήματα Θεσσαλονίκης. Μερικές από τις διακρίσεις των τμημάτων υποδομής ακολουθούν παρακάτω:

 3× Πρωταθλήματα Ελλάδος Νεανίδων (1989, 1990, 1991) Πρωταθλήτριες Ομάδες Νεανίδων (1986-2012), πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
 1× Πρωτάθλημα Ελλάδος Κορασίδων (2002) Πρωταθλήτριες Ομάδες Κορασίδων (1989-2012), πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
 4× Πρωταθλήματα Νεανίδων Θεσσαλονίκης (1989, 1990, 1991, 2010)
 2× Πρωταθλήματα Κορασίδων Θεσσαλονίκης (2002, 2007)

Την αγωνιστική περίοδο 2009-10, κατά την οποία το τμήμα ενηλίκων κατέκτησε το νταμπλ Θεσσαλονίκης, οι Νεανίδες αναδείχθηκαν επίσης Πρωταθλήτριες σε τοπικό επίπεδο. Σαν αποτέλεσμα έλαβαν το εισιτήριο συμμετοχής στην Τελική Φάση του Πανελλήνιου Πρωταθλήματος Νεανίδων που έλαβε χώρα από τις 7 έως τις 11 Απριλίου 2010 στο Κλειστό Γυμναστήριο «Μελίνα Μερκούρη» του Ρεθύμνου. Οι αντίπαλες ομάδες στο τουρνουά ήταν το Αρκάδι (Κρήτη), οι Εσπερίδες Καλλιθέας (Νότια Αττική), Δ.Α.Σ. Άνω Λιοσίων (Αττική), η Καβάλα (Ανατολική Μακεδονία και Θράκη) και η Άμιλλα Τριπόλεως (Νότια και Κεντρική Πελοπόννησος). Πετυχαίνοντας δύο νίκες και τρεις ήττες, η Μ.Ε.Ν.Τ. κατέλαβε την 4η θέση της τελικής βαθμολογίας. Προπονητής της ομάδας ήταν ο Γιώργος Ατακτίδης.«24ο Πανελλήνιο Πρωτάθλημα Νεανίδων» , άρθρο στον ιστότοπο BasketNet.gr, 5 Απριλίου 2010.«24ο Πανελλήνιο Πρωτάθλημα Νεανίδων Μπάσκετ», άρθρο στον ιστότοπο AgoraPress.gr, 7 Απριλίου 2010.«Τελική φάση 24ου Πανελληνίου Νεανίδων: Πρωταθλητής το Αρκάδι Ρεθύμνου», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Απριλίου 2010.«ΟΚΑ Αρκάδι: Oι Νεανίδες κορυφή της Ελλάδας» , άρθρο στον ιστότοπο του Ήχος FM, 13 Απριλίου 2010.«Πανελλήνιο Νεανίδων: To Αρκάδι έγραψε ιστορία - Πρώτες στην Ελλάδα», άρθρο στον ιστότοπο KritikoBasket.gr, 11 Απριλίου 2010.

Την αγωνιστική περίοδο 2006-07 το τμήμα Κορασίδων έφτασε στην κατάκτηση του αντίστοιχου ηλικιακού Πρωταθλήματος Θεσσαλονίκης. Συνεπώς αγωνίστηκε στην Τελική Φάση του Πανελλήνιου Πρωταθλήματος Κορασίδων που έλαβε χώρα από τις 28 Ιουνίου έως τις 2 Ιουλίου 2007 στον Εύοσμο. Εκεί κλήθηκε να αντιμετωπίσει το Δ.Α.Σ. Άνω Λιοσίων (Αττική), τις Εσπερίδες Καλλιθέας (Νότια Αττική), την Άμιλλα Τριπόλεως (Νότια και Κεντρική Πελοπόννησος), το Αρκάδι (Κρήτη) και τον Απόλλωνα Πτολεμαΐδας (Δυτική Μακεδονία). Παίρνοντας μία νίκη σε πέντε αγωνιστικές, ο σύλλογος της Θεσσαλονίκης κατέλαβε την 5η θέση της τελικής κατάταξης. Η αθλήτρια της ομάδας Κλέλια Βουλγαράκη τιμήθηκε με μία θέση στην Κορυφαία Πεντάδα του τουρνουά. Προπονητής της ομάδας ήταν ο Λευτέρης Κουργιανίδης.

 Παραπομπές 

 Εξωτερικοί σύνδεσμοι 

 Μορφωτική Ένωσις Νεολαίας Τούμπας, επίσημος ιστότοπος.

 Κλειστό Γυμναστήριο Μ.Ε.Ν.Τ. , πληροφορίες στον ιστότοπο Gipeda.gr.
 MENT Thessaloniki, πληροφορίες για τις ευρωπαϊκές συμμετοχές του συλλόγου στον επίσημο ιστότοπο της FIBA Europe .


Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος